### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 10. september 2025 har vedtaget indstillingens beslutningspunkt 1, men ikke beslutningspunkt 2 i overensstemmelse med erklæring fra Børn og Unge-udvalget af 3. september 2025.

Socialistisk Folkepartis, Radikale Venstres, Liberal Alliances og Danmarksdemokraternes byrådsgrupper kunne tiltræde indstillingens beslutningspunkter 1 og 2.

###

Forslag om opdatering af den byrådsbesluttede ramme for kvalitetsopfølgning og tilsyn i forlængelse af ændret lovgivning på området.

### Resume

Den 12. maj 2021 vedtog byrådet en ramme for kvalitets-opfølgning og tilsyn med dagtilbud, skoler og UngiAarhus-tilbud i Børn og Unge. Omdrejningspunktet i rammen er at understøtte en datainformeret praksis med systematisk opfølgning i en løbende dialog.

Siden vedtagelsen er den bagvedliggende lovgivning blevet ændret på både dagtilbuds- og skoleområdet. På den baggrund er der bl.a. truffet nye separate byrådsbeslutninger, ligesom der er foretaget konsekvensjusteringer og afledte ændringer i praksis for kvalitetsopfølgning og tilsyn.

Endvidere er arbejdet med tilsyn generelt blevet systematiseret på flere niveauer. Der er en tæt ledelsesmæssig opfølgning i et fast årshjul på baggrund af data, og Børn og Unge-udvalget orienteres løbende om centrale resultater.

Som følge af udviklingen indstilles en justeret ramme for kvalitetsopfølgning og tilsyn, som samler op på ændringerne og er tilpasset de aktuelle forhold (se bilag 1). Det indstilles samtidigt, at det delegeres til rådmanden for Børn og Unge at foretage fremtidige konsekvensjusteringer af rammen, som skyldes lovændringer.

### Beslutningspunkter

Det indstilles:

At 1) den justerede ramme for kvalitetsopfølgning og tilsyn i Børn og Unge godkendes.

At 2) det delegeres fremover til rådmanden for Børn og Unge at foretage konsekvensjusteringer af rammen for kvalitetsopfølgning og tilsyn i tilfælde af lovændringer.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 19-08-2025

Johnny Bach: 10

Fremsendes til [adresse] med bemærkning, at Magistraten i mødet den 19. august 2025 anbefaler, at byrådet tiltræder Magistratsafdelingen for Børn og Unges indstilling af 1. august 2025.

Socialdemokratiet, det Konservative Folkeparti og Venstre tog forbehold.

Jan Sørensen deltog ikke i sagens behandling.

Udvalg: [adresse]

Dato: 27-08-2025

Johnny Bach: 14

Fremsendes til Børn og Unge-udvalget til behandling i henhold til beslutning i byrådets møde den 27. august 2025.

Udvalg: Børn- og Unge-udvalget

Dato: 03-09-2025

Johnny Bach: 3

Annemette Andreasen, Paul Christoffersen, Nanni Kristensen og Cecilie Berg kunne tiltræde indstillingens punkt 1, men tog forbehold for punkt 2.

Keld Jessen og Pernille Carlsen kunne tiltræde forslaget i overensstemmelse med Magistratens anbefaling.

Olga Christiansen var forhindret i af deltage i udvalgets behandling af sagen.